দুরারোগ্য রোগ গোপন করা স্ত্রীকে ত্যাগ আইনসম্মত: হাইকোর্ট

ওয়েবডেস্ক- দুরারোগ্য অসুখের (Incurable Disease)  কথা গোপন করে বিয়ে করা স্ত্রীকে (Wife) স্বামীর ত্যাগ করা আইনসম্মত। রায় বোম্বে হাইকোর্টের (Bombay High Court) । বিয়ের আগে থেকেই সেরিব্রাল পালসির (Cerebral palsy)  মত দুরারোগ্য অসুখের কথা গোপন করে বিয়ে করা স্ত্রীকে হিন্দু বিবাহ আইন অনুযায়ী স্বামী ত্যাগ করতে পারেন। পারিবারিক আদালতে বিবাহবিচ্ছেদের আবেদন খারিজ হতে স্বামীর আবেদনে অভিমত বিচারপতি নীতিন সূর্যবংশী ও বিচারপতি সন্দীপ কুমার মোরের।

সেরিব্রাল পালসির কারণে স্ত্রীর আচরণ অস্বাভাবিক। কোনরকম আলোচনায় সে মনোযোগ দিতে পারে না। নিত্যদিনের কাজকর্মেও অপারগ। অথচ পারিবারিক আদালত মনে করে, বিয়ের সময় ওই মহিলা যেহেতু স্বাভাবিক ছিলেন, তাই বিবাহবিচ্ছেদ সম্ভব নয়। হাইকোর্টকে জানান ক্ষুব্ধ স্বামী।

পারিবারিক আদালত নিঃসন্দেহে সিদ্ধান্ত গ্রহণে ভুল করেছে। কারণ বিয়ের সময় পাত্রী বা তার পরিবার সব তথ্য থাকা সত্ত্বেও গোপন করে। মেডিকেল রিপোর্ট অনুযায়ী, জন্মের সময় থেকেই পাত্রী সেরিব্রাল পালসিতে আক্রান্ত ছিল। যে রোগ চূড়ান্তভাবে সারার নয়।

আরও পড়ুন- সুপ্রিম কোর্টের নয়া ফরমান, বিরাট চাপে প্রাইমারি শিক্ষকরা

এই রোগের জন্য সুখী বিবাহিত জীবন কাটানো সমস্যা নাও হতে পারে। কিন্তু তথ্য গোপন করাটা অপরাধ। কারণ বিয়ের আগেই বিষয়টি জানা থাকলে আবেদনকারী দ্বিতীয়বার বিষয়টি নিয়ে ভাবার সুযোগ পেতেন। ফলে ওই আইনের ১২(১)(সি) ধারা অনুযায়ী জালিয়াতির দ্বারা অনুমোদন প্রাপ্তির ক্ষেত্রে বিবাহ বিচ্ছেদ যুক্তিসম্মত। অভিমত সহ পারিবারিক আদালতের রায় খারিজ। যদিও খোরপোষ সহ স্ত্রী এক্ষেত্রে কোন আর্থিক ক্ষতিপূরণ পাবেন কিনা, তা ঘোষিত হয়নি।

দেখুন আরও খবর-